#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2016. december 14-i ülésére)

**TÁRGY:** **A KISKŐRÖS KÜLTERÜLET 0560/129. ÉS A 0560/130. HRSZ-ON NYILVÁNTARTOTT INGATLANOK ÉRTÉKESÍTÉSE**

Kiskőrös Város képviselő-testülete a 108/2014. számú határozatával hozzájárult az üzleti vagyonát képező, telekalakítás után létrejövő Kiskőrös külterületi 0560/129. hrsz-ú 4780 m2 alapterületű ingatlan 7.480.000,-Ft és a Kiskőrös külterületi 0560/130. hrsz-on nyilvántartott 7311 m2 alapterületű ingatlan 7.311.000,-Ft összegben történő értékesítéséhez Markó János részére.

Markó János Kiskőrös Város Önkormányzatához címzett levelében nyilatkozott, hogy a 0560/129. és a 0560/130 hrsz-on nyilvántartott ingatlanok megvásárlásával nem kíván élni.

A Bács-Kiskun Megyei Kormányhivatal Kiskőrösi Járási Hivatal Földhivatali Osztályán a 16/350/2015. szám alatt záradékolt változási vázrajz alapján a 0560/47. és a 0560/48. hrszú ingatlanok telekalakítása, megosztása tárgyában lefolytatott engedélyezési eljárás eredményeképpen került kialakításra a 0560/128., 0560/129., 0560/130., 0560/131., valamint a 0560/132. hrsz-ú ingatlan.

A Druk-ker Kft. képviseletében Markó Péter ügyvezető Kiskőrös Város Önkormányzatához kérelmet nyújtott be annak érdekében, hogy a Kiskőrös külterületi 0560/129. hrsz-ú 4780 m2 alapterületű és a Kiskőrös külterületi 0560/130. hrsz-on nyilvántartott 7311 m2 alapterületű ingatlant megvásárolja. Kérelmében tájékoztatott, hogy gazdasági társasága a folyamatos fejlesztéseknek köszönhetően a nyomdaipar meghatározó szereplőjévé vált. Gazdasági, szolgáltatási tevékenységének további fejlődéséhez, fejlesztéséhez szükségessé vált új telephely kialakítása.

Kiskőrös Város Önkormányzata Képviselő-testületének az önkormányzati vagyonról a vagyon hasznosításáról szóló 26/2012 (XII. 19.) rendelete (a továbbiakban: vagyonrendelet) 12. § (4) bekezdés b) pontja alapján a 10.000.000,-Ft értéket el nem érő üzleti vagyont értékesíteni versenytárgyalás kiírása nélkül, a nemzeti vagyonról szóló törvényben foglaltak figyelembevételével lehet. Az értékesítésre kijelölésről a polgármester dönt. A tulajdonjog átruházás szerződésben foglalt feltételeinek elfogadásáról a Képviselő-testület dönt.

Fenti jogszabály alapján a 0560/129., valamint a 0560/130. hrsz-on nyilvántartott ingatlanokat értékesítésre kijelöltem.

A vagyonrendelet 14. §-a értelmében az önkormányzati vagyon körébe tartozó vagyontárgy tulajdonjogának átruházása esetén, a vagyontárgy forgalmi értékének meghatározásáról a Polgármesteri Hivatal az általa kijelölt független ingatlanközvetítői és értékbecslői szakirányú végzettséggel rendelkező szakember útján gondoskodik.

A független ingatlanforgalmi szakértő a 0560/129. hrsz-ú ingatlan forgalmi értékét nettó 7.480.000,-Ft, a 0560/130. hrsz-ú ingatlan forgalmi értékét nettó 7.311.000,-Ft, összesen nettó 14.791.000,-Ft összegben határozta meg.

Az értékesítéssel érintett ingatlanok az Önkormányzat közfeladatainak ellátásához a távlati célok megvalósításához nem szükségesek.

A fentiekre tekintettel javaslom, hogy a Képviselő-testület járuljon hozzá a Kiskőrös Város Önkormányzata üzleti vagyonát képező Kiskőrös külterületi 0560/129. hrsz-ú 4780 m2 alapterületű ingatlan nettó 7.480.000,-Ft és a Kiskőrös külterületi 0560/130. hrsz-on nyilvántartott 7311 m2 alapterületű ingatlan nettó 7.311.000,-Ft összegben történő értékesítéséhez a Druk-ker Nyomdaipari Szolgáltató Kft. részére.

**Kiskőrös, 2016. december 6.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. a 108/2014. számú határozatát visszavonja,
2. hozzájárul Kiskőrös Város Önkormányzata üzleti vagyonát képező Kiskőrös külterületi 0560/129. hrsz-ú 4780 m2 alapterületű ingatlan nettó 7.480.000,-Ft és a Kiskőrös külterületi 0560/130. hrsz-on nyilvántartott 7311 m2 alapterületű ingatlan nettó 7.311.000,-Ft összegben történő, határozat-tervezet mellékletét képező adásvételi szerződésekben foglalt tartalom szerinti értékesítéséhez a Druk-ker Nyomdaipari Szolgáltató Kft. részére,
3. felhatalmazza a polgármestert az adásvételi szerződések, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő átvezetésére.

**Felelős:** polgármester

**Határidő:** azonnal